CELEX: C2005/019/09
Language: et
Date: 2005-01-22 00:00:00
Title: Euroopa Kohtu (neljas koda) 2. detsembri 2004. aasta otsus kohtuasjas C-398/03 (Helsingin hallinto-oikeus'e eelotsusetaotlus): E. Gavrielides Oy (Direktiiv 90/642/EMÜ — Pestitsiidide jääkide piirnormid — Viinapuulehed)

22.1.2005   
            
            
               ET
            
            
               Euroopa Liidu Teataja
            
            
               C 19/5
            
         
      EUROOPA KOHTU
   
   (neljas koda)
   2. detsembri 2004. aasta otsus
   kohtuasjas C-398/03 (Helsingin hallinto-oikeus'e eelotsusetaotlus): E. Gavrielides Oy (1)
   
   (Direktiiv 90/642/EMÜ - Pestitsiidide jääkide piirnormid - Viinapuulehed)
   (2005/C 19/09)
   Kohtumenetluse keel: soome
   Kohtuasjas C-398/03, mille esemeks on Euroopa Kohtule EÜ asutamislepingu artikli 234 alusel Helsingin hallinto-oikeus'e (Soome) poolt 22. septembri 2003. aasta otsusega esitatud eelotsusetaotlus nimetatud kohtus pooleliolevas asjas, mille algatas E. Gavrielides Oy ning mis saabus Euroopa Kohtusse 24. septembril 2004, tegi Euroopa Kohus (neljas koda), koosseisus: koja esimees K. Lenaerts (ettekandja) ja kohtunikud J. N. Cunha Rodrigues ja K. Schiemann; kohtujurist J. Kokott, kohtusekretär vanemametnik L. Hewlett, 2. detsembril 2004 otsuse, mille resolutiivosa on järgmine:
   Nõukogu 27. novembri 1990. aasta direktiivi 90/642/EMÜ teatavates taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide lubatud piirnormide kehtestamise kohta, mida muudeti komisjoni 22. juuni 2000. aasta direktiiviga 2000/42/EÜ, ei kohaldata viinapuulehtedele.
   
      (1)   ELT C 275, 15.11.2003.